sagorsarker/bangla-wikipedia huggingface dataset:
আমিনুর রহমান শামসুদ দোহা

আমিনুর রহমান শামসুদ দোহা (১৯২৯ - ৩ মার্চ ২০১২, যিনি এ আর এস দোহা বা এ আর শামসুদ দোহা নামে পরিচিত ছিলেন) একজন বাংলাদেশী কূটনীতিক, রাজনীতিবিদ ও ক্রীড়াবিদ ছিলেন।
শামসুদ দোহা ১৯২৯ সালে মুর্শিদাবাদে জন্মগ্রহণ করেন। তিনি ছিলেন প্রয়াত এএইচএম শামসুদ দোহার জ্যেষ্ঠ পুত্র। যিনি (আমিনুর রহমান শামসুদ দোহার পিতা) একজন প্রাক্তন পুলিশ মহাপরিদর্শক এবং ১৯৫০ এবং ১৯৬০ এর দশকে পাকিস্তান সরকারের কেন্দ্রীয় খাদ্য, কৃষি মন্ত্রী।
এ আর এস দোহা ১৯৪৮ সালে কলকাতা বিশ্ববিদ্যালয় থেকে স্নাতক হওয়ার আগে সেন্ট জেভিয়ার'স কলেজে এবং কলকাতা সেন্ট পলস স্কুলে পড়াশোনা করেছিলেন।
তিনি একজন বিশিষ্ট ক্রীড়াবিদ, কলকাতা বিশ্ববিদ্যালয়ের অ্যাথলেটিক্স দলের একজন অধিনায়ক এবং ১৯৪৮ সালের লন্ডন অলিম্পিকে সর্বভারতীয় প্রতিনিধিত্ব করার কথা ছিল কিন্তু দেশভাগের কারণে তিনি তা করতে পারেন।
আমিনুর রহমান শামসুদ দোহা ১৯৫০ এর দশকে পাকিস্তান মিলিটারি একাডেমি থেকে সোর্ড অফ অনার ক্যাডেট হিসাবে স্নাতক হওয়ার পরে পাকিস্তান সেনাবাহিনীতে যোগদান করেন এবং ১৯৬৮ সালে পাকিস্তান সেনাবাহিনী থেকে অবসর গ্রহণ করেন।
আমিনুর রহমান শামসুদ দোহা ১৯৭০ সালের পাকিস্তানের সাধারণ নির্বাচনে আওয়ামী লীগের টিকিটে রাওয়ালপিন্ডি আসন থেকে প্রতিদ্বন্দ্বিতা করেছিলেন।
১৯৭০ সালে তিনি পাকিস্তানে সাপ্তাহিক ইন্টার উইং প্রতিষ্ঠা ও পরিচালনা করেন।
তার রাজনৈতিক মতামতের জন্য তৎকালীন ইয়াহিয়া খান সরকার তাকে তিনবার গ্রেফতার করে জেলে নেন।
বাংলাদেশ স্বাধীনতার পর তিনি যুগোস্লাভিয়া, ইরান এবং যুক্তরাজ্যে বাংলাদেশের রাষ্ট্রদূত হিসেবে দায়িত্ব পালন করেন।
তিনি ৩১ মার্চ ১৯৮২ থেকে ১০ মে ১৯৮২ সাল পর্যন্ত প্রধান সামরিক আইন প্রশাসক হুসেইন মুহাম্মদ এরশাদের মন্ত্রীসভায় তথ্য ও সম্প্রচার মন্ত্রণালয়ের উপদেষ্টা ছিলেন।
প্রধান সামরিক আইন প্রশাসক হুসেইন মুহাম্মদ এরশাদের মন্ত্রীসভায় তথ্য মন্ত্রণালয়ের উপদেষ্টা হিসেবে ১০ মে ২০২৩ থেকে ১১ ডিসেম্বর ১৯৮৩ সাল পর্যন্ত দায়িত্ব পালন করেন।
মার্চ ১৯৮২ থেকে জুন ১৯৮৪ সাল পর্যন্ত তিনি এরশাদের মন্ত্রিসভায় পররাষ্ট্রমন্ত্রী ছিলেন। একই সময়ে তিনি সেচ, পানি উন্নয়ন ও বন্যা নিয়ন্ত্রণ মন্ত্রণালয়ের মন্ত্রী হিসেবেও দায়িত্ব পালন করেন।
মন্ত্রিত্ব ছাড়ার পর তিনি ঢাকা ভিত্তিক সাপ্তাহিক ডায়ালগ পাবলিকেশন্স প্রতিষ্ঠা ও পরিচালনা করেন।
আমিনুর রহমান শামসুদ দোহা যুগোস্লাভিয়া অর্ডার অফ দ্য ফ্ল্যাগ এবং দক্ষিণ কোরিয়ান অর্ডার অফ ডিপ্লোম্যাটিক সার্ভিস মেরিটে ভূষিত হন।
আমিনুর রহমান শামসুদ দোহার দুই ছেলে ছিল শহীদ দোহা এবং নাসির দোহা। তার শ্যালক ছিলেন সৈয়দ মুহাম্মদ ইদ্রিস, যিনি পাকিস্তান পুলিশের মহাপরিদর্শক ছিলেন।
আমিনুর রহমান শামসুদ দোহা ৩ মার্চ ২০১২ সাল শনিবার লেবাননে মৃত্যুবরণ করেন এবং সেখানেই তাকে শায়িত করা হয়।
কিলওয়া কিসিওয়ানি

কিলওয়া কিসিওয়ানি হচ্ছে পূর্ব আফ্রিকার আজকের দিনের তাঞ্জানিয়ার দক্ষিণ উপকূলের একটি সম্প্রদায়। ঐতিহাসিকভাবে এটা কিলওয়া সালতানাতের কেন্দ্র ছিলো, একটি মধ্যযুগীয় সালতানাত যা ১৩ থেকে ১৫ খ্রিস্টাব্দে সোয়াহিলি উপকূল জুড়ে বিস্তৃত ছিলো। কিলওয়া কিসিওয়ানি কে ইউনেস্কোর ওয়ার্ল্ড হেরিটেজ সাইটের হিসেবে ঘোষণা করে।
২০০৪ সালে কিলওয়া কিসিওয়ানিকে বিপদাপন্ন ঐতিহ্য তালিকায় অন্তর্ভুক্ত করে। ক্ষয় এবং চাষাবাদ ইত্যাদি কারণে এই দুই প্রত্নস্থল এবং এখানকার সৌধ ও স্থাপনা গুলো দ্রুত অবনতির সম্মুখীন হচ্ছে। উদাহরণস্বরূপ বলা যায় হুসনি কুবওয়া প্রাসাদের পূর্ব অংশ উধাও হয়ে গেছে। বৃষ্টির পানিতে মাটি ধুয়ে যাওয়ার কারণে কিনারার কাছে অবস্থিত কাঠামো সব ধ্বসে পড়ার ঝুঁকিতে আছে। গাছপালা মাটি ক্ষয় কমালেও স্থাপনা সমূহ ভেঙে ফেলে। ২০০৮ সালে প্রকাশিত বিশ্ব সৌধ ফান্ডের তরফের তালিকায় ১০০ বিপদাপন্ন স্থাপনার মধ্যে কিলওয়াও ছিলো। ২০০৮ থেকে এখানকার বিভিন্ন ভবনের সংরক্ষণ কাজে সহায়তা করে আসছে।
দ্য গ্রেট মসজিদ এর Kilwa একটি জামাআতে মসজিদে দ্বীপে এর Kilwa, তাঞ্জানিয়া. এটা ছিল সম্ভবত সালে প্রতিষ্ঠিত দশম শতাব্দীর, কিন্তু দুটি প্রধান পর্যায়ে এর নির্মাণ তারিখ থেকে একাদশ বা দ্বাদশ ও ত্রয়োদশ শতাব্দীতে যথাক্রমে. এটা নিকটতম জীবিত মসজিদ উপর সোয়াহিলি কোস্ট.
ছোট উত্তর প্রার্থনা হল তারিখ থেকে প্রথম পর্যায়ে নির্মাণ. এটা অন্তর্ভুক্ত মোট 16 উপসাগরীয় অঞ্চল দ্বারা সমর্থিত নয় স্তম্ভ, যা ছিল মূলত উত্কীর্ণ থেকে প্রবাল , কিন্তু পরে দ্বারা প্রতিস্থাপিত কাঠ. কাঠামো ছিল সম্পূর্ণরূপে আচ্ছাদিত, এবং সম্ভবত ছিল, প্রথম এক মসজিদ এলাকা থেকে নির্মিত হয়েছে একটি ছাড়া চত্বর.
প্রথম চতুর্দশ শতকে সুলতান আল-হাসান ইবনে সালেহ, যিনি নির্মিত কাছাকাছি প্রাসাদ Husuni Kubwa, যোগ করা হয়েছে একটি দক্ষিণ এক্সটেনশন অন্তর্ভুক্ত করা, যা একটি বড় গম্বুজ. এই গম্বুজ দ্বারা বর্ণিত ছিল ইবনে বতুতা পরে তিনি পরিদর্শন Kilwa মধ্যে 1331.
Husuni Kubwa ("মহান ফোর্ট") অবস্থিত বাইরে, শহরে ছিল একটি প্রাথমিক 14 শতকের সুলতানের প্রাসাদ এবং বড়বাজার. অন্যান্য সংজ্ঞা বৈশিষ্ট্য হল causeways এবং প্ল্যাটফর্ম প্রবেশদ্বারে, হারবার থেকে তৈরি ব্লকের কোরাল রিফ এবং প্রায় এক মিটার উঁচু. এই হিসাবে কাজ breakwaters, যার ফলে ম্যানগ্রোভ হত্তয়া, যা এক উপায় breakwater সমঝোতার প্রচেষ্টা করা যেতে পারে, একটি দূরত্ব থেকে. কিছু অংশ কজওয়ে থেকে তৈরি করা হয় bedrock, কিন্তু সাধারণত bedrock ছিল একটি বেস হিসাবে ব্যবহার. প্রবাল পাথর ব্যবহার করা হয়েছিল বিল্ড আপ করতে causeways সঙ্গে বালি এবং চুন ব্যবহার করা হচ্ছে, সিমেন্ট এবং cobbles একসাথে. কিছু কিছু পাথর বাকি ছিল আলগা.
জৈন পতাকা

জৈন ধর্মের পতাকায় ৫টি রঙ রয়েছে- কমলা/লাল, হলুদ, সাদা, সবুজ আর কালো/গাঢ় নীল। এই পাঁচটি রঙ পঞ্চ পরমেষ্ঠী (অরিহন্ত, সিদ্ধ, আচার্য, উপাধ্যায়, সাধু) অথবা পঞ্চ মহাব্রত (অহিংসা, সত্য, অস্তেয়, ব্রহ্মচর্য, অপরিগ্রহ) এর প্রতীক। 
পতাকার বর্ণসমূহ নিম্নলিখিত অর্থ বহন করে-
১। সাদা: অরিহন্ত এর প্রতীক, যে আত্মা সকল আসক্তি (ক্রোধ, মায়া, ঘৃণা) জয় করেছে এবং আত্মোপলব্ধির মাধ্যমে দিব্যজ্ঞান ও শ্বাশ্বত সুখ অর্জন করেছে। এছাড়া সাদা রং শান্তি বা অহিংসাও বোঝায়।
২। লাল: সিদ্ধ এর প্রতীক, যে আত্মা মোক্ষ ও সত্য আত্মস্থ করেছে। লাল রং সত্যবাদিতাও প্রকাশ করে।
৩। হলুদ: আচার্য এর প্রতীক, যিনি উপাধ্যায়গণের প্রধান। তাছাড়া হলুদ অচৌর্য (চুরি না করা) এর প্রতীক।
৪। সবুজ: উপাধ্যায় এর প্রতীক, যারা পুরোহিতদের শাস্ত্র সম্পর্কে শিক্ষা দিয়ে থাকেন। সবুজ ব্রহ্মচর্যও প্রকাশ করে।
৫। গাঢ় নীল বা কালো: সাধু বা মুনি বা পুরোহিত এর প্রতীক। এটি দ্বারা অপরিগ্রহও বোঝায়।
পতাকার কেন্দ্রস্থিত স্বস্তিকা আত্মার অস্তিত্বের চারটি স্তর প্রকাশ করে-
১। স্বর্গবাসী সত্তা
২। মনুষ্য
৩। পশু পক্ষী পতঙ্গ ও বৃক্ষ
৪। নরকবাসী সত্তা
স্বস্তিকার উপরস্থ তিনটি বিন্দু জৈনধর্মের রত্নত্রয় নির্দেশ করে। এগুলো হল-
তিনটি বিন্দুর উপরস্থ বক্ররেখাটি মহাবিশ্বের সর্বোচ্চ স্থান ও বিশুদ্ধ শক্তির আধার সিদ্ধশিলার প্রতীক। এটি পাতাল, ভূলোক ও দ্যুলোকের ঊর্ধ্বে অবস্থিত। যেসকল আত্মা মোক্ষ অর্জন করে যেমন অরিহন্ত বা সিদ্ধ, তারা পরমসুখে সিদ্ধশিলায় বাস করেন।
বরোবুদুর মন্দির প্রাঙ্গণ

বরোবুদুর মন্দির প্রাঙ্গণ ইন্দোনেশিয়ার মধ্য জাভায় অবস্থিত একটি এলাকা যার মধ্যে তিনটি বৌদ্ধ মন্দির অবস্থিত। একসাথে পুরো প্রাঙ্গণ ইউনেস্কো বিশ্ব ঐতিহ্যবাহী স্থান হিসেবে স্বীকৃত। বরোবুদুর, মেনদূত ও পাওন নামক তিনটি মন্দির এর মধ্যে পড়ে। মন্দির তিনটি একটি সরল রেখায় অবস্থিত ও অষ্টম থেকে নবম শতাব্দীর মধ্যে শৈলেন্দ্র সাম্রাজ্যে তৈরী বলে মনে করা হয়।
বরোবুদুর জগ্যকরতা থেকে আনুমানিক ৪০ কিমি দক্ষিণ-পশ্চিমে, দুটি যমজ আগ্নেয়গিরি সুন্দরো-সুম্বিং ও মেরবাবু-মেরাপি এবং দুটি নদী প্রোগো ও এলোর মধ্যে একটি উত্থিত এলাকায় অবস্থিত। স্থানীয় শ্রুতি অনুযায়ী কেদু সমভূমি বলে পরিচিত জায়গাটি একটি জাভানি পবিত্র স্থান এবং উচ্চ কৃষি উর্বরতার জন্য একে জাভার বাগান বলা হয়। 
বিংশ শতাব্দীর প্রথম দিকে এখানে পুনরুদ্ধারের কাজ চলার সময় লক্ষ করা হয় বরোবুদুর, পাওন ও মেনদূত মন্দির তিনটি একটি সরল রেখায় অবস্থিত। এটি আকস্মিকও হতে পারে, তবে স্থানীয় লোক কাহিনী অনুযায়ী বহুদিন আগের যে ইট-বাঁধানো, দুদিকে দেওয়াল দেওয়া বরোবুদুর থেকে মেনদূত অবধি রাস্তার কথা শোনা যায়, তার সাথে মন্দিরগুলির অবস্থানের সংযোগ পাওয়া যায়। তিনটি মন্দিরের স্থাপত্যশৈলী একধরনের ও কারুকাজ সমসাময়িক, যা থেকে অনুমান করা যায় এদের মধ্যে কোনো ধর্মীয় সম্পর্ক থাকতে পারে, যদিও সেটা কি তার হদিশ এখনও পাওয়া যায়নি।
বরোবুদুর মন্দির প্রাঙ্গণে দুইটি যাদুঘর আছে। কারমাউইভাংগা যাদুঘর ও সমুদ্র রক্সা যাদুঘর।
তিনটি মন্দির ছাড়াও এই এলাকায় আরো বৌদ্ধ ও হিন্দু মন্দির ছড়িয়ে আছে। এরমধ্যে সবথেকে পুরনো ৭৩২ সালে তৈরী গুনুংগ উকির বা কাংগাল হিন্দু মন্দির। মন্দির প্রাঙ্গণে পাওয়া কাংগাল লিপি থেকে জানা যায় শৈব রাজা সঞ্জয় উকির পাহাড়ের মাথায় বরোবুদুরের ১০ কিমি পূর্বে এটি বানান। এছারাও আছে মেনদূতের পূর্বে গাওয়েন মন্দির ও পাওনের দক্ষিণে বানোন হিন্দু মন্দির। অনেক পাথর খুজে না পাওয়া যাওয়ায় এটি আর পুনর্গঠন করা সম্ভব হয়নি। কিন্তু এই এলাকায় অনেক পাথরের হিন্দু দেব দেবীর মূর্তি পাওয়া যায়। সেগুলি জাকার্তায় ইন্দোনেশিয় জাতীয় যাদুঘরে রাখা আছে।
ভাগ্যশ্রী থিপসে

ভাগ্যশ্রী থিপসে (বিবাহ-পূর্ব সাঠে জন্ম ৪ আগস্ট ১৯৬১) একজন উইম্যান ইন্টারন্যাশনাল মাস্টার খেতাব জয়ী ভারতীয় দাবা খেলোয়াড়। উনি পাঁচ বার ভারতীয় মহিলা চ্যাম্পিয়নশীপ (১৯৮৫, ১৯৮৬, ১৯৮৮, ১৯৯১ ও ১৯৯৪) ও ১৯৯১ সালে এশিয়ান মহিলা চ্যাম্পিয়নশীপ জেতেন। ১৯৮৪ সালে ভাসান্তী উন্নির সাথে যৌথভাবে উনি ব্রিটিশ লেডিজ চ্যাম্পিয়নশীপ জেতেন। ২০০০ সালে উনি মহিলা বিশ্ব দাবা চ্যাম্পিয়নশীপে অংশগ্রহণ করেন ও প্রথম রাউন্ডে পেং ঝাওকিনের কাছে হার স্বীকার করেন।
ওনাকে পদ্মশ্রী ও অর্জুন পুরস্কারে সন্মানিত করা হয়। দাবা গ্রান্ডমাস্টার প্রবীন থিপসেকে বিয়ে করবার পর উনি নাম বদল করেন ভাগ্যশ্রী সাঠে থিপসে। মুম্বাইতে উনি আইডিবিয়াই-এ অফিসার পদে কর্মরতা।
এশিয়া সাঁতার ফেডারেশন

এশিয়া সাঁতার ফেডারেশন (এএএসএফ) হল এশিয়া মহাদেশের সাঁতার প্রতিযোগিতা নিয়ন্ত্রণকারী ও আয়োজনকারী আন্তর্জাতিক সংস্থা, যা আন্তর্জাতিক সাঁতার নিয়ন্ত্রক সংস্থা ফিনা ও এশিয়া অলিম্পিক কাউন্সিলের সদস্য।
এশিয়া সাঁতার ফেডারেশন ১৯৭৮ সালে থাইল্যান্ডের রাজধানী ব্যাংককে প্রতিষ্ঠিত হয়, এবং বর্তমানে এর সদরদপ্তর ওমানের মাস্কাটে অবস্থিত। এএএসএফের বর্তমান সভাপতি কুয়েতের শেখ খালিদ মুহাম্মদ আল বদর আল সাবাহ্ তিনি ২০০৯ সালের আগস্টে নির্বাচিত হয়েছিলেন।
Note: is affiliated to the European Swimming League, LEN.
নূর মোহাম্মদ (বীর প্রতীক)

শহীদ নূর মোহাম্মদ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
শহীদ নূর মোহাম্মদের জন্ম নোয়াখালী জেলার চাটখিল উপজেলার দেলিয়াই গ্রামে। তার বাবার নাম আবদুর রব পাটোয়ারী এবং মায়ের নাম আশ্রাফের নেছা। তার স্ত্রীর নাম খোশতারা বেগম। তার এক মেয়ে। 
পাকিস্তান সেনাবাহিনীতে চাকরি করতেন নূর মোহাম্মদ। ১৯৭১ সালে কর্মরত ছিলেন চট্টগ্রাম সেনানিবাসে। মুক্তিযুদ্ধ শুরু হলে তিনি সেখান থেকে পালিয়ে নিজ এলাকায় এসে স্থানীয় প্রতিরোধ যোদ্ধাদের সঙ্গে যোগ দেন।
১৯৭১ সালের ৭ ডিসেম্বর নোয়াখালী জেলার সদরের উত্তর-পশ্চিমে ছিল সোনাইমুড়ির অবস্থান। এখানে ছিল পাকিস্তান সেনাবাহিনীর ছোট একটি ক্যাম্প। সেই ক্যাম্পে তাদের সঙ্গে স্থানীয় রাজাকারেরাও ছিল। মুক্তিযুদ্ধের চূড়ান্ত পর্যায়ে একদল মুক্তিযোদ্ধা নূর মোহাম্মদের নেতৃত্বে সোনাইমুড়ির পাকিস্তানি ক্যাম্পে আক্রমণ করেন। হাইস্কুলে ছিল ক্যাম্প। কয়েক ঘণ্টা ধরে সেখানে যুদ্ধ হয়। মুক্তিযোদ্ধারা চারদিক থেকে ঘেরাও করে পাকিস্তানি সেনা ও রাজাকারদের কোণঠাসা করে ফেলেন। তারা পালিয়ে যাওয়ার চেষ্টা করেও ব্যর্থ হয়। তখন তাদের মনোবল ভেঙে পড়ে। এ সময় নূর মোহাম্মদ পাকিস্তানি সেনা ও রাজাকারদের আত্মসমর্পণ করার নির্দেশ দেন। প্রথমে তারা অস্বীকৃতি জানালেও শেষ পর্যন্ত রাজি হয়। এরপর তারা একে একে স্কুলমাঠে আত্মসমর্পণ করতে থাকে। স্কুলমাঠে কয়েকজন সহযোদ্ধাকে সঙ্গে নিয়ে নূর মোহাম্মদ তা তদারক করছিলেন। এমন সময় লুকিয়ে থাকা এক রাজাকার তাকে লক্ষ্য করে কয়েক রাউন্ড গুলি ছোড়ে। সেই গুলি সরাসরি তার এবং আরেক সহযোদ্ধা আবদুল হামিদের শরীরে বিদ্ধ হয়। গুলিবিদ্ধ নূর মোহাম্মদ ও আবদুল হামিদ মাটিতে ঢলে পড়েন। তখনই তাদের জীবনপ্রদীপ নিভে যায়। পরে সহযোদ্ধারা নূর মোহাম্মদের মরদেহ নিয়ে যান তার গ্রামের বাড়িতে। সেখানে মুক্তিযোদ্ধা শামসুল হকের জমিতে তাকে সমাহিত করা হয়। 
তিনি ১৯৭১ সালের ৭ ই ডিসেম্বর শহীদ হন।
মিজানুর রহমান খান (সামরিক কর্মকর্তা)

মিজানুর রহমান খান বাংলাদেশ সেনাবাহিনীর একজন সাবেক মেজর জেনারেল। তিনি বাংলাদেশের আধাসামরিক বাহিনী বাংলাদেশ আনসার এবং গ্রাম প্রতিরক্ষা বাহিনীর প্রধান হিসাবে দায়িত্ব পালন করছেন।
মেজর জেনারেল মিজান ১৯৬৫ সালের ১৫ জানুয়ারি তারিখে ঢাকা জেলায় জন্মগ্রহণ করেন।
১৯৮৫ সালের ১৯ মে তারিখে বাংলাদেশ সেনাবাহিনীর ৩ ইস্ট বেংগল রেজিমেন্টে তিনি কমিশন লাভ করেন। তিনি পাকিস্তানের কোয়েটা থেকে ব্যাটালিয়ন কমান্ডার কোর্স-৪৮ এবং অস্ট্রেলিয়ায় এ বিষয়ে উচ্চতর প্রশিক্ষণ গ্রহণ করেন। তিনি ৩, ১১ ও ২০ ইস্ট বেংগলে নিয়োগ দায়িত্ব পালন করেন, তিনি একইসাথে সদর দপ্তর ৬৬ পদাতিক ডিভিশন, ৫২, ৮১ ও ২০৩ পদাতিক ব্রিগেডে গ্রেড-১, গ্রেড-২ ও গ্রেড-৩ স্টাফ অফিসার হিসেবে দায়িত্ব পালন করেছেন। তিনি ইউনিট অধিনায়ক হিসেবে ৩ ই বেংগল এবং কমান্ডার হিসেবে ৮৮ পদাতিক ব্রিগেড এবং ৫২ পদাতিক ব্রিগেড কমান্ড করেন। মেজর জেনারেল মিজান ২০১৩ সালের ০৮ আগস্ট তারিখে মেজর জেনারেল পদবিতে পদোন্নতি লাভ করেন এবং লজিস্টিকস্ এরিয়ার এরিয়া কমান্ডার হিসেবে যোগদান করেন। 
তিনি র‌্যাপিড অ্যাকশন ব্যাটেলিয়ান (র‌্যাব) এ প্রেষণে নিয়োজিত থাকা অবস্থায় একটি ইউনিটে অধিনায়ক এবং পরবর্তীতে র‌্যাবের অপারেশন উইংয়ের পরিচালক ও অতিরিক্ত মহাপরিচালক এর দায়িত্ব পালন করেন। তিনি জাতিসংঘ মিশনে প্রথমবার কম্বোডিয়ায় বাংলাদেশ ব্যাটালিয়নের প্লাটুন কমান্ডার এবং পরবর্তীতে লাইবেরিয়ায় ব্যানব্যাট-১৮ এর কন্টিনজেন্ট কমান্ডার হিসেবে নিয়োজিত ছিলেন। তিনি আনসার-ভিডিপি উন্নয়ন ব্যাংক এর সাবেক চেয়ারম্যান।
গ্রাম প্রতিরক্ষা বাহিনী

গ্রাম প্রতিরক্ষা বাহিনী (ভিডিপি) বাংলাদেশের অভ্যন্তরীণ নিরাপত্তা, আইন প্রয়োগ ও সংরক্ষণের জন্য গঠিত একটি বাহিনী, বিশেষভাবে গ্রাম এবং শহরাঞ্চলের শান্তি ও শৃঙ্খলা নিশ্চিত করাই এদের মূল দায়িত্ব। এটি গণপ্রজাতন্ত্রী বাংলাদেশ সরকারের স্বরাষ্ট্র মন্ত্রণালয় দ্বারা পরিচালিত হয়। নিরাপত্তা বাহিনী হিসাবে নিয়োজিত হলেও গ্রামের যেকোন উন্নয়নমূলক ও কল্যাণকর কর্মকাণ্ডে সরাসরি অংশগ্রহণ করে থাকে।
স্বনির্ভর গ্রাম প্রতিষ্ঠার পরিকল্পনা বাস্তবায়নের লক্ষ্যে ১৯৭৬ সালে তৎকালীন রাষ্ট্রপতি জিয়াউর রহমান গ্রাম প্রতিরক্ষা বাহিনী প্রতিষ্ঠা করেন। ছোট শহরাঞ্চলে ভিডিপি এর সমমর্যাদার প্রতিরক্ষা বাহিনী "শহর প্রতিরক্ষা বাহিনী" নামে পরিচিত। ১৯৮১ সালে জিয়াউর রহমানের মৃত্যুর পর প্রতিরক্ষা বাহিনীটির কার্যক্রম সীমিত হয়ে যায় কিন্তু রাষ্ট্রপতি হুসেইন মুহাম্মদ এরশাদ এর বিকেন্দ্রীকরণ নীতি গ্রহণের পর গ্রাম প্রতিরক্ষা বাহিনীর কার্যপরিধি পুনরায় বৃদ্ধি পেতে থাকে। 
গ্রাম প্রতিরক্ষা বাহিনীর বর্তমান সদস্য সংখ্যা ৫.৬ মিলিয়ন যার শতকরা ৫০ ভাগ মহিলা প্রতিটি ভিডিপি ইউনিট সমান সংখ্যক নারী ও পুরুষ নিয়ে গঠিত। প্রতিটি গ্রামের জন্যেই, এক প্লাটুন পুরুষ এবং এক প্লাটুন মহিলা সদস্য থাকে অনুরুপভাবে, বাংলাদেশের প্রতিটি মহানগরের প্রতিটি ওয়ার্ডে একটি পুরুষ ও একটি নারী প্লাটুন থাকে। ইউনিয়ন পর্যায়ের নেতৃত্বে, প্রতিটি ইউনিয়নে একটি পুরুষ ও একটি নারী ইউনিয়ন লিডার থাকে। বাংলাদেশ আনসার এর মেজর জেনারেল গ্রাম প্রতিরক্ষা বাহিনীরও প্রধান হয়ে থাকেন। বর্তমানে প্রধানের দায়িত্বে আছেন মেজর জেনারেল আবদুল মোতালেব সাজ্জাদ মাহমুদ।
বাংলাদেশ আনসার ভিডিপি একাডেমি থেকে মাসিক, ত্রি-মাসিক, ষান্মাসিক প্রকাশনা বের করে থাকে।
জন ম্যাকলারিন

জন উইলিয়াম ম্যাকলারিন (; জন্ম: ২২ ডিসেম্বর, ১৮৮৬ - মৃত্যু: ১৭ নভেম্বর, ১৯২১) কুইন্সল্যান্ডের টুয়ং এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সালে একটিমাত্র টেস্টে অস্ট্রেলিয়ার প্রতিনিধিত্ব করার সুযোগ পান জন ম্যাকলারিন।
ঘরোয়া প্রথম-শ্রেণীর ক্রিকেটে তিনি কুইন্সল্যান্ডের পক্ষে খেলতেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জন ম্যাকলিরন।
১৯১১-১২ মৌসুমের অ্যাশেজ সিরিজের পঞ্চম টেস্টে অভিষেক ঘটে তার। এরফলে প্রথম কুইন্সল্যান্ডার হিসেবে টেস্ট খেলার সুযোগ লাভ করেন। ২৩ ফেব্রুয়ারি, ১৯১২ তারিখে সিডনি ক্রিকেট গ্রাউন্ডে অনুষ্ঠিত অসীম সময়ের টেস্ট খেলায় তিনি ০/৪৭ ও ১/২৩ এবং উভয় ইনিংসেই শূন্য রানে অপরাজিত ছিলেন। ফ্রাঙ্ক ফস্টারকে বোল্ড করে একমাত্র টেস্ট উইকেট পান। খেলায় তার দল ৭০ রানে পরাজিত হয়েছিল।
এলিজাবেথ ম্যাকইনটায়ার এবং উইলিয়াম ম্যাকলারিন দম্পতির সন্তান ছিলেন তিনি। ১৭ নভেম্বর, ১৯২১ তারিখে কুইন্সল্যান্ডের হাইগেট হিল এলাকায় তার দেহাবসান ঘটে। এরপূর্বে ডায়াবেটিস রোগে আক্রান্ত হন। মাত্র ৩৪ বছর বয়সে তার মৃত্যু ঘটে ও ব্রিসবেনে টুয়ং সমাধিক্ষেত্রে তাকে সমাহিত করা হয়।
সংগো ম্নারা

সংগো ম্নারা হচ্ছে দক্ষিণ তানজানিয়ার সোয়াহিলি উপকূলে অবস্থিত একটি পাথুরে শহর। প্রস্তর শহরটির বয়স ১৪ থেকে ১৬ শতাব্দীকার। ইউনেস্কো সংগো ম্নারাকে নিকটবর্তী পাথুরে শহর কিলওয়া কিসিওয়ানির সংগে বিশ্ব ঐতিহ্যবাহী স্থান হিসেবে ঘোষণা । প্রত্নতত্ত্ববিদ গণ এখানে সর্বমোট ছয়টি মসজিদ, চারটি কবরস্থান এবং তিনটি উন্মুক্ত স্থানসহ দ্বীপে দুই ডজন বাড়ির সন্ধান পেয়েছেন । সংগো ম্নারা প্রধানত রুক্ষ প্রবাল এবং মর্টার দিতে গঠিত। এটা ভারত মহাসাগরীয় অঞ্চলে গড়ে ওঠা অনেক বাণিজ্যিক শহরের একটি।
প্রত্নবিদগণ পাথুরে শহরের বিন্যাস বিশ্লেষণ করে সোয়াহিলি উপকূলে মসজিদ এবং বাড়ির সম্পর্ক থেকে সোয়াহিলি উপকূলে ইসলামি সংস্কৃতির প্রভাব, অঞ্চলের অর্থনীতি এবং জমির সত্বাধিকারীদের আনুষ্ঠানিক প্রথা বোঝার চেষ্টা করেছেন। খোলা জায়গা বিভিন্ন সামাজিক কর্মে ব্যবহার করা হতো। শহর দেয়ালের ভেতর এবং বাহির উভয় পাশে কবরখানার সন্ধান পাওয়া গেছে। সংগো ম্নারা এবং সোয়াহিলি উপকূলীয় পাথুরে শহরগুলোর বিন্যাস প্রায় একই রকমের।
খনন প্রক্রিয়া প্রত্নতত্ত্ববিদ দের সংগো ম্নারার জীবন যাপন ভালোভাবে বুঝতে সহায়তা করেছে। বিভিন্ন স্থানে খননকাজ চালানো হয়েছে। এর মধ্যে ৪০ টি গৃহ আছে। বিভিন্ন ধরনের হস্তনির্মিত দ্রব্য পাওয়া গেছে। এর বেশ কিছুকে খননকৃত ঘর গুলো থেকে উদ্ধার করা হয়েছে। প্রত্নবিদ গণ সাবধানে প্রাপ্ত জিনিসের মানচিত্র এবং রেকর্ড রাখছেন। 
চীন, ভারত এবং অন্য দেশসমূহ যারা ভারত মহাসাগরে ব্যবসা করতো তাদের ব্যবসা ছিলো সোয়াহিলি উপকূল জুড়ে। সংগো ম্নারায় কারা ব্যবসা করতো এটা খুঁজতে গিয়ে চীন ও দক্ষিণ পূর্ব এশিয়ার সিরামিক ফলক পাওয়া গেছে। চীনা সিরামিক গুলো নীল এবং সাদা পোর্সেলিনের, সবুজাভ পাথুরে সামগ্রী ১৪ শতকের। দক্ষিণ পূর্ব এশিয়ার টুকরো গুলো নিষ্প্রভ এবং সবুজ উজ্জ্বল গুলো থাই থেকে আনা।
গ্লোবাল ইসলামী ব্যাংক পিএলসি

গ্লোবাল ইসলামী ব্যাংক পাবলিক লিমিটেড কোম্পানি (জিআইবিপিএলসি) (পূর্বনাম: এনআরবি গ্লোবাল ব্যাংক লিমিটেড) হলো বাংলাদেশের একটি বাণিজ্যিক ব্যাংক।
এটি ২০১৩ সালের ২৫ জুলাই প্রতিষ্ঠিত হয়। ২০২১ সালের জানুয়ারি ১ তারিখ থেকে ব্যাংকটি পূর্ণাঙ্গ ইসলামি ব্যাংকিং কার্যক্রম শুরু করে।
সেরা টিভি অভিনেতা বিভাগে মেরিল-প্রথম আলো পুরস্কার

সেরা টিভি অভিনেতা বিভাগে মেরিল-প্রথম আলো পুরস্কার বাংলাদেশের টেলিভিশন অভিনেতাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের টেলিভিশন নাটক ও ধারাবাহিকের জন্য এই পুরস্কার প্রদান করা হয়। ২০২২ সালের আয়োজন থেকে টেলিভিশন নাটকের পাশাপাশি সীমিত দৈর্ঘ্য কাহিনিচিত্র ডিজিটাল মাধ্যম, টিভি সিরিজ ও ওয়েব সিরিজ এই বিভাগে বিবেচনাধীন আনা হয়।
১৯৯৯ সালে প্রবর্তনের পর থেকে মাত্র ৫ জন অভিনেতা এই পুরস্কার লাভ করেছেন। প্রথমবার এই বিভাগে পুরস্কার লাভ করেন জাহিদ হাসান এবং তিনি সর্বাধিক ৮ বার এই পুরস্কার লাভ করেন জাহিদ হাসান। দ্বিতীয় সর্বাধিক ৬ বার এই পুরস্কার লাভ করেন মোশাররফ করিম। এছাড়া মাহফুজ আহমেদ ও আফরান নিশো ৫ বার করে এই পুরস্কার লাভ করেন। সাম্প্রতিক বিজয় তৌসিফ মাহবুব "লাভ সাব" (২০২৪) টেলিভিশন নাটকে অভিনয়ের জন্য এই পুরস্কার অর্জন করেছেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেতাদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ টেলিভিশন নাটক, ধারাবাহিক ও ওয়েব ধারাবাহিক প্রচারের বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
নিন্মোক্ত অভিনেতাগণ দুই বা ততোধিক পুরস্কার লাভ করেছেন:
নিন্মোক্ত অভিনেতাগণ দুই বা ততোধিক মনোনয়ন লাভ করেছেন:
সেরা টিভি অভিনেত্রী বিভাগে মেরিল-প্রথম আলো পুরস্কার

শ্রেষ্ঠ টিভি অভিনেত্রী বিভাগে মেরিল-প্রথম আলো পুরস্কার বাংলাদেশের টেলিভিশন অভিনেত্রীদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের টেলিভিশন নাটক ও ধারাবাহিকের জন্য এই পুরস্কার প্রদান করা হয়। ২০২২ সালের আয়োজন থেকে টেলিভিশন নাটকের পাশাপাশি সীমিত দৈর্ঘ্য কাহিনিচিত্র ডিজিটাল মাধ্যম, টিভি সিরিজ ও ওয়েব সিরিজ এই বিভাগে বিবেচনায় আনা হয়।
১৯৯৯ সালে প্রবর্তনের পর থেকে ৯ জন অভিনেত্রী এই পুরস্কার অর্জন করেছেন। প্রথমবার এই বিভাগে পুরস্কার লাভ করেন বিপাশা হায়াত। এই বিভাগে সর্বাধিক ছয়বার পুরস্কার অর্জন করেন নুসরাত ইমরোজ তিশা। সাম্প্রতিক বিজয়ী তানজিম সাইয়ারা তটিনী "লাভ সাব" (২০২৪)-এ অভিনয় করে এই পুরস্কার অর্জন করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেত্রীদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ টেলিভিশন নাটক, ধারাবাহিক ও ওয়েব ধারাবাহিক প্রচারের বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
নিন্মোক্ত অভিনেত্রীগণ দুই বা ততোধিক পুরস্কার লাভ করেছেন:
নিন্মোক্ত অভিনেত্রীগণ দুই বা ততোধিক মনোনয়ন লাভ করেছেন:
সীমিত দৈর্ঘ্য কাহিনিচিত্রে সেরা অভিনেতা বিভাগে মেরিল-প্রথম আলো সমালোচক পুরস্কার

সীমিত দৈর্ঘ্য কাহিনিচিত্রে সেরা অভিনেতা বিভাগে মেরিল-প্রথম আলো সমালোচক পুরস্কার সমালোচকদের দৃষ্টিতে বাংলাদেশের টেলিভিশন ও ডিজিটাল মাধ্যমে সেরা অভিনেতাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের নাটক ও ধারাবাহিকের জন্য এই পুরস্কার প্রদান করা হয়। ২০২২ সালের আয়োজন থেকে টিভি নাটকের পাশাপাশি ডিজিটাল মাধ্যম, টিভি ধারাবাহিক, ওয়েব ধারাবাহিকও এই বিভাগের জন্য বিবেচনায় আনা হয়।
এই বিভাগে প্রথমবার পুরস্কার অর্জন করেন তারিক আনাম খান। মোশাররফ করিম সর্বাধিক তিনবার এই বিভাগে পুরস্কার লাভ করেন। এছাড়া তারিক আনাম খান, ফজলুর রহমান বাবু, শহীদুজ্জামান সেলিম ও রওনক হাসান দুইবার করে এই বিভাগে পুরস্কার লাভ করেন। সাম্প্রতিক বিজয়ী খায়রুল বাসার "রোদ বৃষ্টির গল্প" (২০২৪) নাটকে অভিনয় করে এই পুরস্কার লাভ করেন।
সীমিত দৈর্ঘ্য কাহিনিচিত্রে সেরা অভিনেত্রী বিভাগে মেরিল-প্রথম আলো সমালোচক পুরস্কার

সীমিত দৈর্ঘ্য কাহিনিচিত্রে সেরা অভিনেত্রী বিভাগে মেরিল-প্রথম আলো সমালোচক পুরস্কার হল সমালোচকদের দৃষ্টিতে বাংলাদেশের টেলিভিশন অভিনেত্রীদের অবদানের স্বীকৃতি হিসেবে মেরিল ও দৈনিক প্রথম আলো প্রদত্ত বাৎসরিক পুরস্কার। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের টেলিভিশন নাটক ও ধারাবাহিকের জন্য এই পুরস্কার প্রদান করা হয়। ২০২২ সালের আয়োজন থেকে টিভি নাটক ও ধারাবাহিকের পাশাপাশি ডিজিটাল মাধ্যম - ওয়েব ধারাবাহিকও এই বিভাগের জন্য বিবেচনায় আনা হয়।
নাহিদ ফেরদৌস মেঘনা "জেরা" নাটকের জন্য এই বিভাগে প্রথম পুরস্কার অর্জন করেন। অপি করিম ও নুসরাত ইমরোজ তিশা দুইবার করে এই পুরস্কার লাভ করেন। সাম্প্রতিক বিজয়ী তাসনিয়া ফারিণ "পরস্পর" (২০২৪) টিভি নাটকে অভিনয় করে এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেত্রীদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ টেলিভিশন নাটক, ধারাবাহিক ও ওয়েব ধারাবাহিক প্রচারের বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
মেঘনা গ্রুপ অব ইন্ডাস্ট্রিজ

মেঘনা গ্রুপ অব ইন্ডাস্ট্রিজ হচ্ছে (এমজিআই) বৃহত্তম বাংলাদেশী শিল্প প্রতিষ্ঠানগুলোর মধ্যে অন্যতম। এই সংগঠনের অধীনে শিল্পগুলি হচ্ছে রাসায়নিক, সিমেন্ট, ভোক্তা পণ্য, রিয়েল এস্টেট, বীমা, সিকিউরিটিজ, ইউটিলিটি ইত্যাদি।
মোস্তফা কামাল এই মেঘনা গ্রুপ অব ইন্ডাস্ট্রিজ প্রতিষ্ঠা করেন। তিনি বাংলাদেশের প্রাইভেট সেক্টরের একজন অগ্রণী শিল্পপতি। প্রতিষ্ঠানটি বাংলাদেশের প্রথম বেসরকারী অর্থনৈতিক অঞ্চল প্রতিষ্ঠা করে।
প্রথম আলো তথ্য মতে ২০২০-২০২১ অর্থবছরে প্রতিষ্ঠানটি ১৪ হাজার কোটি টাকার আমদানি নিয়ে দেশের শীর্ষ আমদানিকারক ছিল।
হাউমেয়া (পুরাণ)

হাউমেইয়া (হাওয়াইয়ান ভাষায় উচ্চারণঃ ) হলেন হাওয়াইয়ান পুরাণ অনুসারে উর্বরতা এবং সন্তান জন্মদানের দেবী।
দেবী হাউমেইয়ার সন্তানদের মধ্যে রয়েছেঃ
২০০৮ সালের ১৭ই সেপ্টেম্বর আন্তর্জাতিক জ্যোতির্বিদ ইউনিয়ন আইএইউ সৌরজগতের পঞ্চম বামন গ্রহটিকে হাওয়াই দ্বীপপুঞ্জের পৌরাণিক কাহিনীতে বর্ণীত উর্বরতা ও সন্তান প্রসবের দেবী “হাউমেইয়া”-এর নামানুসারে নরামকরণ করেন। গ্রহটির দুটি চাঁদের নামকরণ করা হয় দেবী হাউমেইয়ার দুই কন্যার নামানুসারেঃ হি'ইয়াকা, হাউমেইয়ার মুখ থেকে জন্মানো দেবী এবং নামাকা, তরল প্রবাহ যা হাউমেইয়ার শরীর থেকে জন্মানো।
সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ

সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ একটি ইউনেস্কো বিশ্ব ঐতিহ্যবাহী স্থান যার মধ্যে সুখোথাই ঐতিহাসিক উদ্যান, কামফায়েন ফেট ঐতিহাসিক উদ্যান ও সি সাতচানালাই ঐতিহাসিক উদ্যান অন্তর্গত। এই ঐতিহাসিক উদ্যানগুলিতে ত্রয়োদশ ও চতুর্দশ শতাব্দীর সুখোথাই সাম্রাজ্যের তিনটি প্রধান শহরের অবশিষ্টাংশ সংরক্ষিত আছে। সুখোথাই সাম্রাজ্যকে থাই সাম্রাজ্যগুলির মধ্যে প্রথম বলে গণ্য করা হয়।
সুখোথাই ঐতিহাসিক উদ্যানে অধুনা উত্তর থাইল্যান্ডে অবস্থিত ত্রয়োদশ ও চতুর্দশ শতাব্দীতে সুখোথাই সাম্রাজ্যের রাজধানী সুখোথাই নগরের অবশিষ্টাংশ সংরক্ষিত আছে। সুখোথাই কথাটির আক্ষরিক অর্থ "সুখের সূর্যোদয়"। এটি অধুনা সুখোথাই প্রদেশের রাজধানী আধুনিক সুখোথাই শহরের কাছেই অবস্থিত। নগরের চারপাশের দেওয়াল পূর্ব-পশ্চিমে ২ কিমি ও উত্তর-দক্ষিণে ১.৬ কিমি একটি আয়তক্ষেত্র তৈরী করেছে। ৭০ বর্গ কিলোমিটার এলাকায় মোট ১৯৩ টি ধ্বংসাবশেষ আছে। প্রতি দেওয়ালের মাঝখানে একটি করে দরজা আছে। ভিতরে রাজপ্রাসাদ ও ২৬ টি মন্দিরের ধ্বংসাবশেষ আছে, যার মধ্যে বৃহত্তম হল ওয়াট মহাথাট।
সি সাতচানালাই ঐতিহাসিক উদ্যানে দ্বিতীয় সবচেয়ে গুরুত্বপূর্ণ নগর সি সাতচানালাই-এর ধ্বংসাবশেষ আছে। এটি ইওম নদীর তীরে সুখোথাই প্রদেশের অন্তর্গত আধুনিক সি সাতচানালাই শহরের কাছে অবস্থিত। এই ঐতিহাসিক উদ্যানে ২১৫ টি ধ্বংসাবশেষ আছে।
কামফায়েন ফেট ঐতিহাসিক উদ্যান কামফায়েন ফেটে অবস্থিত একটি প্রত্নতাত্ত্বিক স্থান।
সন্ধ্যা আগারওয়াল

সন্ধ্যা আগারওয়াল (জন্ম ৯ মে ১৯৬৩) একজন ভারতীয় প্রাক্তন ক্রিকেট খেলোয়াড় ও অধিনায়িকা। ওনার জন্ম ইন্দোরে।
১৯৮৪ থেকে ১৯৯৫ এর মধ্যে উনি ১৩ টি টেস্ট ম্যাচ খেলেন যাতে ৫০.৪৫ গড় নিয়ে ৪টি শতরান সহ ১১১০ রান করেন। বেটি স্নোবলের ১৯৩৫ সালে করা মহিলাদের টেস্ট ক্রিকেটের সর্বোচ্চ ১৮৯ রানের রেকর্ড উনি ১৯৮৬ সালে ইংল্যান্ডের বিরুদ্ধে ১৯০ রান করে ভাঙ্গেন। যদিও ১৯৮৭ সালে ডেনিস অ্যানেটস ১৯৩ রান করে সেই রেকর্ড ভেঙ্গে দেন।
উনি ৩১.৫০ গড় নিয়ে ২১ টি এক দিবসিয় ম্যাচে ৫৬৭ রান করেন।
ধ্রুপদী পরবর্তী যুগের ইতিহাস

ধ্রুপদী পরবর্তী যুগের ইতিহাস (এছাড়াও প্রাচীনকালের পরবর্তী যুগ, প্রাচীন পরবর্তী যুগ, অথবা, প্রাক-আধুনিক যুগ নামে পরিচিত) হলো এমন একটি সময়কাল, যেটি প্রাচীনকালের ইতিহাসের ঠিক পরবর্তী এবং আধুনিক ইতিহাসের পূর্ববর্তী সময়পঞ্জীকে নির্দেশ করে। মহাদেশের উপর নির্ভর করে এই যুগটি সাধারণত ২০০-৬০০ এবং ১২০০-১৫০০'এর বছরের মধ্যে পড়ে। এই যুগের প্রধান ধ্রুপদী সভ্যতাসমূহ হল হান চীন (২২০ খ্রিস্টাব্দে শেষ হয়), পশ্চিম রোমান সাম্রাজ্য (৪৭৬ খ্রিস্টাব্দে), গুপ্ত সাম্রাজ্য (৫৫০ এর দশকে), এবং সাসানীয় সাম্রাজ্য (৬৫১ খ্রিস্টাব্দে)। ধ্রুপদী পরবর্তী যুগের পরবর্তী যুগ হল প্রারম্ভিক আধুনিক যুগ, এবং বিশ্ব ইতিহাসের প্রধান তিনটি যুগের মধ্য যুগের হিসেবে স্বীকৃত হয়। বিশ্ব ইতিহাসের তিনটি যুগ যথাক্রমে প্রাচীন, ধ্রুপদী পরবর্তী যুগ, এবং আধুনিক ইতিহাস। ধ্রুপদী পরবর্তী যুগকে মধ্য এশিয়া থেকে আক্রমণ, বিশ্বের প্রধান তিন ধর্মের (ইসলাম, খ্রিস্টান ও বৌদ্ধ) বিকাশ, এবং বিভিন্ন সভ্যতার বাণিজ্য ও সেনাবাহিনীর সাথে যোগাযোগের মাধ্যমে চিহ্নিত করা হয়।
ধ্রুপদী পরবর্তী যুগকে ইউরোপে মধ্য যুগ বলে চিহ্নিত করা হয়, যা বিশ্ব ইতিহাসের প্রধান তিনটি যুগের মধ্যবর্তী সময়। বিশ্ব ইতিহাসের যুগসমূহ বিশ্লেষণ করলে যে প্রধান তিনটি যুগ পাওয়া যায় তা যথাক্রমে প্রাচীন, ধ্রুপদী পরবর্তী যুগ, এবং আধুনিক ইতিহাস। ইউরোপে এই সময়কে মধ্য যুগসমূহ বলার কারণ হল এই যুগ প্রাচীন ও আধুনিক যুগের মধ্যবর্তী সময়ে বিদ্যমান ছিল। মানব সভ্যতা বিষয়ক ইতিহাসবেত্তাগণ যুক্তি দেখান যে রেনেসাঁ সময়ের বই-পুস্তকে ধ্রুপদী যুগের উল্লেখ পাওয়া যায়, যা মধ্যবর্তী যুগকে নির্দেশ করে। মধ্য যুগ শব্দটির প্রথম উল্লেখ পাওয়া যায় ১৪৬৯ সালে লাতিন ভাষায় "মিডিয়া টেম্পেস্তাস" (মধ্য যুগ) হিসেবে। প্রারম্ভিক ব্যবহারে এর বিভিন্ন রকমফের দেখা যায়, যেমন - ১৬০৪ সালে প্রথম রেকর্ডকৃত "মিডিয়াম অভাম" (মধ্য যুগ) এবং ১৬২৫ সালে প্রথম রেকর্ডকৃত "মিডিয়া সেকুলা" (মধ্য যুগ)। ইংরেজি একমাত্র প্রধান ইউরোপীয় ভাষা যেখানে এর বহুবচন লক্ষ্য করা যায়।
ওয়াজেদ আলী মিয়া (বীর প্রতীক)

ওয়াজেদ আলী মিয়া (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
ওয়াজেদ আলী মিয়ার জন্ম মাদারীপুর জেলার শিবচর উপজেলার মোল্লাকান্দি গ্রামে। তার বাবার নাম সাহেব উদ্দীন মাতুব্বর এবং মায়ের নাম ছটু বিবি। তার স্ত্রীর নাম সামসুন নাহার। তার এক ছেলে ও দুই মেয়ে।
পাকিস্তানি সেনাবাহিনীতে চাকরি করতেন ওয়াজেদ আলী মিয়া। ১৯৭১ সালে চাকরিরত ছিলেন ইস্ট বেঙ্গল রেজিমেন্টে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে প্রথমে যুদ্ধ করেন ৩ নম্বর সেক্টরের কলকলিয়া/বামুটিয়া সাবসেক্টরে। পরে ‘এস’ ফোর্সের অধীনে।
১৯৭১ সালের ১৩ সেপ্টেম্বর ব্রাহ্মণবাড়িয়া জেলার আখাউড়া উপজেলার অন্তর্গত মুকুন্দপুর ছিলো জেলা সদরের পূর্ব দিকে ভারত-বাংলাদেশ সীমান্তে। মুক্তিযোদ্ধারা সেদিন বৈদ্যুতিক প্রক্রিয়ায় মুকুন্দপুরে ট্রেন ইঞ্জিন ও কয়েকটি বগি ধ্বংস করেন। সেদিন ট্রেনে একদল পাকিস্তানি সেনা থাকবে এমন খবর পেয়েছিলেন মুক্তিযোদ্ধারা। এই খবর পেয়ে মুক্তিবাহিনীর ৩ নম্বর সেক্টরের কলকলিয়া/বামুটিয়া সাবসেক্টরের সাবসেক্টর কমান্ডার হেলাল মোরশেদের (বীর বিক্রম) নেতৃত্বে একদল মুক্তিযোদ্ধা মুকুন্দপুরে সেই ট্রেন অ্যামবুশ করেন। এই দলে ছিলেন ওয়াজেদ আলী মিয়া। তিনি ছিলেন বিস্ফোরক দলের প্লাটুন কমান্ডার। মাইন লাগানোর পর মাইনের সঙ্গে বৈদ্যুতিক তারের সংযোগ ঘটিয়ে তা টেনে নেওয়া হয় ৩০০ গজ দূরে। সেখানে ছিল রিমোট কন্ট্রোল। এই পদ্ধতি মুক্তিযোদ্ধারা আগে প্রয়োগ করেননি। সেদিনই প্রথম প্রয়োগ করেন। ওই দিন পাকিস্তানি সেনাবাহিনীর প্রায় এক কোম্পানি সেনা আখাউড়া থেকে মুকুন্দপুর হয়ে হরষপুর যাচ্ছিল। মাইন বিস্ফোরণে ট্রেনের ইঞ্জিন ও কয়েকটি বগি ক্ষতিগ্রস্ত এবং পাকিস্তানি সেনাবাহিনীর দুজন কর্মকর্তাসহ প্রায় ২৭ সেনা নিহত হয়। এ ঘটনার কয়েক দিন পর মুক্তিযোদ্ধারা খবর পান বিধ্বস্ত ইঞ্জিন এবং ক্ষতিগ্রস্ত বগি ও ওয়াগন সরিয়ে নেওয়ার জন্য সেখানে একটি ক্রেন নিয়ে পাকিস্তানি সেনারা অপেক্ষা করছে। এই খবর পেয়ে ওয়াজেদ আলী মিয়ারা ১৯ সেপ্টেম্বর আবার তিনটি রকেট নিয়ে সেখানে যান। কিন্তু তখন ক্রেনটি সেখানে ছিল না। বিধ্বস্ত ইঞ্জিন ও ক্ষতিগ্রস্ত ওয়াগন রেললাইনে দাঁড় করানো ছিল। পাশে একদল পাকিস্তানি সেনা পাহারায়। ওয়াজেদ আলী মিয়া মৃত্যুভয় উপেক্ষা করে দুজন সহযোদ্ধাকে নিয়ে সাহসিকতার সঙ্গে ইঞ্জিনের ২৫ গজের মধ্যে গিয়ে রকেট দিয়ে ইঞ্জিন সম্পূর্ণরূপে ধ্বংস করে দেন। রকেট নির্ভুল নিশানায় বিস্ফোরিত হয় ইঞ্জিনের মাঝ বরাবর।
মহাকাল

মহাকাল (ল্যাটিন: Mahākāla, দেবনাগরী: महाकाल) হিন্দুদের সর্বোচ্চ দেবতা ভগবান শিবের অপর নাম। এছাড়াও বৌদ্ধধর্ম ও শিখধর্মের মানুষজন এনাকে বিশ্বাস করেন।
হিন্দুধর্ম অনুযায়ী, তিনি সময়, যুগ ও কালের উর্দ্ধে; হিন্দু দেবী কালীর সঙ্গী এবং শাক্তধর্মের কালীকুল শাখার শীর্ষস্থানীয়দের অন্যতম।
এছাড়াও বজ্রযান বৌদ্ধধর্মে, বিশেষত তিব্বতী ঐতিহ্যবাহী টাংমি (পূর্ব-এশীয় গুহ্য বৌদ্ধধর্ম) এবং সিংগনে (জাপানি গুহ্য বৌদ্ধধর্ম) "ধর্ম্মপাল" নামক সংরক্ষক দেবতা হিসাবেও আবির্ভূত হতে দেখা যায়। তিনি চীনে "দ্যহেইতিয়ান" (Dàhēitiān, 大黑天) এবং জাপানে "দ্যইকোকুতেন" (Daikokuten, 大黒天) নামে পরিচিত। শিখধর্মে, মহাকালকে মায়ার অধীশ্বর "কাল" হিসাবে উল্লেখ করা হয়।
"মহাকাল" হল সংস্কৃত "মহা" (महत्; "great") এবং "কাল"-এর (काल; "time/death") একটি বহুব্রীহি, যার অর্থ "সময়ের অতীত" বা মৃত্যু। 
আক্ষরিক তিব্বতি অনুবাদটি হল "নাগপো চেনপো" (Nagpo Chenpo), যদিও এই দেবতাকে উল্লেখের সময় তিব্বতিরা "গনপো" (Gönpo།, ওয়াইলি: mgon po) শব্দটি ব্যবহার করেন।
"শক্তিসঙ্গমতন্ত্র" অনুসারে, কালীর এই দাম্পত্যসঙ্গী অত্যন্ত ভয়-উদ্রেককারী। মহাকাল চতুর্ভূজ, ত্রিনেত্রযুক্ত এবং ১ কোটি কৃষ্ণবর্ণ অগ্নির বিগঠনের দীপ্তিসম্পন্ন; আটটি শ্মশানভূমির মধ্যস্থলে তিনি বাস করেন। তিনি আটটি মাথার খুলি দ্বারা ভূষিত, পাঁচটি মানুষের শবের উপর আসীন, হাতে একটি ত্রিশূল, একটি পাত্র, একটি তলোয়ার এবং একটি খড়্গ ধরে থাকেন। তিনি শ্মশানভূমির ভস্ম দ্বারা শোভিত এবং বেশকিছু সংখ্যক উচ্চৈঃস্বরে তীক্ষ্ণ চিৎকাররত শকুন ও শিয়াল দ্বারা পরিবেষ্টিত। এদের মধ্যে, তাঁর পাশে তাঁর সঙ্গিনী কালী অধিষ্ঠিতা এবং তাঁরা উভয়ে মিলে সময়ের প্রবাহকে প্রকাশ করেন।
মহাকাল ও কালী/মহাকালী উভয়েই ব্রহ্মের অন্তিম বিধ্বংসী শক্তিকে প্রকাশ করেন এবং তাঁরা কোনো নিয়মনীতির দ্বারা আবদ্ধ নন। এমনকি, সময় ও মহাশূন্যকে নিজেদের মধ্যে দ্রবীভূত করার শক্তি তাঁদের আছে এবং ব্রহ্মাণ্ডের বিচূর্ণীভবনের সময় তারা শূন্যাবস্থায় বর্তমান থাকেন। তারা কল্পের অবসানে ব্রহ্মাণ্ডের বিগঠনের জন্য দায়ী। তারা মহা অশুভ ও মহা অসুরদেরও বিলোপসাধন করেন, যখন অন্যান্য দেবতাগণ এমনকি ত্রিমূর্তিও তা করতে ব্যর্থ হন। মহাকাল এবং কালী পুরুষ, নারী, শিশু, জীবজন্তু, বিশ্বচরাচর ও সম্পূর্ণ ব্রহ্মাণ্ডকে কোনোরকম অনুকম্পা ছাড়াই পূর্ণধ্বংস করেন, কারণ তারা হলেন মূর্তিমান কাল বা সময়, আর সময় কোনোকিছুর দ্বারা আবদ্ধ নয় এবং সময় কোনোকিছু বা কারোর জন্য অনুকম্পা, প্রতীক্ষা প্রদর্শন করে না।
হিন্দুধর্ম অনুযায়ী, মহাকাল ব্রহ্মাণ্ডের চূড়ান্ত সংহারকর্তা শিব বা পরমশিবের বিধ্বংসী রূপ। তিনি হলেন মূর্তিমান কাল বা সময়, এমনকি "সময়ের অতীত" বা মৃত্যু; বিশ্বচরাচর ও সম্পূর্ণ ব্রহ্মাণ্ডের ভৌত-উপাদানকে কোনোরকম অনুকম্পা ছাড়াই পূর্ণধ্বংস করেন।
ওড়িশা, ঝাড়খণ্ড ও ডুয়ার্সের (উত্তরবঙ্গের অন্তর্ভুক্ত) কোনও কোনও জায়গায়, বন্য হাতিদের মহাকাল হিসাবে আরাধনা করা হয়।
ক্লদ লাঁজমান

ক্লদ লাঁজমান (জন্মঃ ২৭ নভেম্বর ১৯২৫; মৃত্যুঃ ৫ জুলাই ২০১৮) ছিলেন একজন ফরাসী চলচ্চিত্র নির্মাতা যিনি তার ১৯৮৫ সালের চলচ্চিত্র 'শোয়াহ' এর জন্যে ভালো পরিচিত, শোয়াহ হচ্ছে একটি ডকুমেন্টারী ফিল্ম যেখানে দ্বিতীয় বিশ্বযুদ্ধের সময় জার্মানীতে নাৎসি বাহিনীর হাতে নিহত ইহুদীদের দেখানো হয়েছে।
ক্লদ লাঁজমান প্যারিসের একটি ইহুদী পরিবারে জন্ম নেন যেটি পূর্ব ইউরোপ থেকে ফ্রান্সে অভিবাসিত হয়েছিল। তার একটি ভাই আছে যার নাম জ্যাক লাঁজমান। ক্লদ ফ্রান্সের ক্লার্মন্ট ফেরান্ড শহরে পড়ালেখা করেন। দ্বিতীয় বিশ্বযুদ্ধের সময় তার পরিবার পালিয়ে বেড়িয়েছিল। ক্লদ ১৭ বছর বয়সে ফরাসী আধা-সামরিক বাহিনী 'ফ্রেঞ্চ রেসিসট্যান্স' এ যোগ দেন জার্মান নাটশি বাহিনীর সঙ্গে লড়াই করার জন্য এবং ফ্রান্সের 'অভার্গনে'তে যুদ্ধ করেন। ক্লদ ফ্রান্সের আলজেরিয়ার যুদ্ধের বিরোধিতা করতেন এবং তিনি ১৯৬০ সালে যুদ্ধবিরোধী দরখাস্ত 'ম্যানিফেস্টো অব দ্য ১২১' এ স্বাক্ষর করেন।
১৯৫২ থেকে ১৯৫৯ পর্যন্ত তিনি লেখিকা সিমোন দ্য বোভোয়ার এর সঙ্গে বাস করতেন এবং তারা দৈহিক মিলনও করেন। ১৯৬৩ সালে ক্লদের জুডিথ মাগরে নামক এক ফরাসী অভিনেত্রী (চলচ্চিত্র) এর সঙ্গে বিয়ে হয়। তবে ১৯৭১ এ তাদের বিচ্ছেদ ঘটে, এবং পরে ক্লদ এ্যাঞ্জেলিকা ষ্রব্সডফ নামক এক জার্মান নারীর সঙ্গে বিবাহ বন্ধনে আবদ্ধ হন যিনি ছিলেন একজন লেখিকা। ক্লদ ষ্রব্সডফকে তালাক দিয়ে ১৯৯৫ সালে ডমিনিক পেটিথরী নামক আরেক নারীকে বিয়ে করেন। ক্লদের মেয়ে এ্যাঞ্জেলিক লাঁজমান ১৯৫০ সালে জন্ম জন্মগ্রহণ করেন এবং ছেলে ফেলিক্স লাজমান ১৯৯৩ তে জন্ম নেন।
লাঁজমান হচ্ছেন 'লেস তেম্পস মদার্নেস' (ফরাসী ম্যাগাজিন) এর প্রধান সম্পাদক যেটি জঁ-পল সার্ত্র এবং সিমোন দ্য বোভোয়ার বের করেছিলেন, এছাড়া ক্লদ সুইজারল্যান্ডের 'সাস-ফি' গ্রাম এর 'ইউরোপিয়ান গ্র্যাজুয়েট স্কুল' এর প্রভাষক ছিলেন। ২০০৯ সালে তিনি তার আত্মজীবনীমূলক গ্রন্থ 'লে লিভরে ডে প্যাটাগনি' বের করেন।
হাসান আলী

হাসান আলী (জন্ম: ৭ ফেব্রুয়ারি, ১৯৯৪) মান্দি বাহাউদ্দিন এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ ফাস্ট বোলার হিসেবে খেলছেন। সাধারণ বোলিং ভঙ্গীমায় বলের বৈচিত্রতা আনয়ণে সবিশেষ পারদর্শী তিনি। ডানহাতে মিডিয়াম-ফাস্ট বোলিং করার পাশাপাশি নিচেরসারিতে ডানহাতে ব্যাটিং করে থাকেন। ঘরোয়া ক্রিকেটে পেশাওয়ার জালমি’র প্রতিনিধিত্ব করছেন তিনি।
আগস্ট, ২০১৬ সালে ইংল্যান্ড ও আয়ারল্যান্ড সফরে পাকিস্তানের ওডিআই দলের সদস্য মনোনীত হন। ১৮ আগস্ট, ২০১৬ তারিখে স্বাগতিক আয়ারল্যান্ডের বিপক্ষে তার ওডিআই অভিষেক ঘটে। ২২ জানুয়ারি, ২০১৭ তারিখে অস্ট্রেলিয়ার বিপক্ষে প্রথমবারের মতো পাঁচ-উইকেট লাভ করেন। এরপর ৭ সেপ্টেম্বর, ২০১৬ তারিখে স্বাগতিক ইংল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে তার। এপ্রিল, ২০১৭ সালে ওয়েস্ট ইন্ডিজের বিপক্ষে টেস্ট সিরিজ খেলার জন্য পাকিস্তান টেস্ট দলের সদস্য মনোনীত হন।
২০১৬ সালে পেশাওয়ার জালমি’র পক্ষে থেকে উদীয়মান শ্রেণীতে $১০,০০০ মার্কিন ডলারের বিনিময়ে চুক্তিবদ্ধ হন। পাকিস্তান সুপার লিগ উদ্বোধনী আসরে করাচি কিংসের বিপক্ষে তার অভিষেক ঘটে। ২০১৭ সালের আসরেও একই দলের খসড়া তালিকায় থাকেন। ১১ খেলায় অংশ নিয়ে ১২ উইকেট তুলে নেন ও দলের পক্ষে দ্বিতীয় সর্বোচ্চ উইকেট শিকারী হন।
সামাররা

সামাররা () হচ্ছে ইরাকের একটি শহর। বাগদাদের উত্তরে সালাহউদ্দিন প্রদেশে টাইগ্রিস নদীর পূর্ব পাড়ে অবস্থিত। ২০০৩ সালে শহরের আনুমানিক জনসংখ্যা ছিলো ৩৪৮,৭০০ জন। ইরাকে সাম্প্রদায়িক সহিংসতা চলাকালে (২০০৬-০৭) "সুন্নি ত্রিভুজ" সহিংসতার শিকার হয়। মধ্যযুগে সামাররা ছিলো আব্বাসীয় খিলাফতের রাজধানী এবং একমাত্র ইসলামী রাজধানী যা তার আদি পরিকল্পনা, স্থাপত্য এবং শৈল্পিক রেলিক ধরে রেখেছে। ২০০৭ সালে ইউনেস্কো সামাররাকে বিশ্ব ঐতিহ্যবাহী স্থান তালিকায় অন্তর্ভুক্ত করে।
জার্মান প্রত্নতত্ত্ববিদ আর্নেস্ট হার্জফেল্ড ১৯১১ থেকে ১৯১৪ সালের মধ্যে সর্বপ্রথম প্রাগৈতিহাসিক সামারায় ধ্বংসাবশেষ খনন করেন। সামারা সামারা সংস্কৃতির আদর্শ সাইট হিসেবে গড়ে ওঠে। ১৯৪৬ সাল থেকে ওয়াশিংটনডিসির ফ্রেয়ার গ্যালারি অভ আর্টে নোটবুক, চিঠি, অপ্রকাশিত খনন রিপোর্ট এবং ছবি ইত্যাদি প্রদর্শন করা হচ্ছে।
এই সভ্যতা নিকট প্রাচ্যের প্রথম নগর রাজ্য উবাইদ যুগের পাশাপাশি বেড়ে উঠতে থাকে। এটা ৫৫০০ খ্রিষ্টপূর্বাব্দে শেষ হয় এবং ৩৯০০ খ্রিস্টপূর্বাব্দে ধ্বসে পড়ে।
একটি রূপক আছে "সামারাতে পরোয়ানা পাওয়া" হচ্ছে মৃত্যুর সমান, একটি প্রাচীন ব্যবলনীয় মিথের সংগে সম্পর্কিত, অনুবাদিত বর্ণনা করেছেন উইলিয়াম সমারসেট মম্, যেখানে মৃত্যু ভাষ্যকার এবং কেন্দ্রীয় চরিত্র উভয়ই।
প্রবেশন

প্রবেশন অর্থ "পরীক্ষাকাল"। প্রবেশন বলতে কোন অপরাধীকে তার প্রাপ্য শাস্তি স্থগিত রেখে, কারারুদ্ধ না রেখে বা কোন প্রতিষ্ঠানে আবদ্ধ না করে সমাজে খাপ খাইয়ে চলার সুযোগ প্রদান করাকে বোঝায় ।প্রবেশন ব্যবস্থায় প্রথম ও লঘু অপরাধে আইনের সাথে সংঘর্ষে বা সংস্পর্শে  আসা শিশু-কিশোরেরা বা অন্য কোন প্রাপ্ত বয়স্ক ব্যক্তিকে প্রথম ও লঘু অপরাধে দায়ে কারাগারে বা অন্য কোন প্রতিষ্ঠানে না রেখে আদালতের নির্দেশে প্রবেশন অফিসারের তত্ত্বাবধানে এবং শর্ত সাপেক্ষে তার পরিবার ও সামাজিক পরিবেশে রেখে কৃত অপরাধের সংশোধন ও তাকে সামাজিকভাবে একীভূতকরণের সুযোগ দেয়া হয়।
প্রবেশন একটি অপ্রাতিষ্ঠানিক ও সামাজিক সংশোধনী কার্যক্রম। এটি অপরাধীর বিশৃঙ্খল ও বেআইনি আচরণ সংশোধনের জন্য একটি সুনিয়ন্ত্রিত কর্ম পদ্ধতি। এখানে অপরাধীকে পুনঃঅপরাধ রোধ ও একজন আইনমান্যকারী নাগরিক হিসেবে গড়ে উঠার জন্য সহায়তা করা হয়।
দি প্রবেশন অব অফেন্ডার্স অর্ডিন্যান্স, ১৯৬০(১৯৬৪ সনে সংশোধিত) এর আওতায় ক্ষমতা প্রাপ্ত আদালত প্রথম ও লঘু অপরাধে জড়িত শিশু-কিশোর বা প্রাপ্ত বয়স্ক ব্যক্তিকে শর্ত সাপেক্ষে ১(এক) থেকে ৩(তিন) বছরের জন্য প্রবেশন মঞ্জুর করতে পারে। তবে শিশু-কিশোরদের জন্য এ আইনগত সুবিধা অগ্রাধিকার পায়। শিশু আইন ২০১৩ এর আওতায়ও শিশু-কিশোরেরা শিশু আদালতের মাধ্যমে প্রবেশন ব্যবস্থার সুযোগ পায়। উপর্যুক্ত ২ টি আইনের আওতায় বিজ্ঞ বিচারকদের সহায়তা করার জন্য, আদালতের শর্তাবলী যথাযথভাবে প্রতিপালিত হচ্ছে কিনা তা দেখার জন্য এবং তত্ত্বাবধান ও সংশোধনী কার্যক্রম পরিচালনার জন্য সমাজসেবা অধিদফতরের প্রবেশন অফিসারদেরকে দায়িত্ব প্রদান করা হয়।
প্রবেশন মঞ্জুর করা মূলতঃ বিজ্ঞ আদালতের একটি স্বেচ্ছাধীন ক্ষমতা।প্রবেশন ব্যবস্থায় বিচার কার্যের আনুষ্ঠানিকতা সম্পন্ন হওয়ার পর কোন ব্যক্তি যখন আইনের দৃষ্টিতে দোষী সাব্যস্থ হওয়ার উপক্রম হয় কিংবা ব্যক্তি যদি দোষ স্বীকার করে তখন বিজ্ঞ আদালতের কাছে প্রবেশনের সুযোগ পাওয়ার জন্য আদালতের গোচরিভূত করা যায়। আদালত যদি উপযুক্ত মনে করেন যে, আইনের অধীনে প্রবেশন আদেশের শর্তাবলী পালনে অঙ্গীকারাবদ্ধ করে অপরাধী তার সংশোধন ও পুনর্বাসনে উপকৃত হতে পারে, তখন আদালতে নিয়োজিত প্রবেশন অফিসারকে অপরাধীর চরিত্র, প্রাক বংশ পরিচয়, পারিবারিক পারিপাশ্বিক ও তথ্যাদি বা অবস্থাদি তদন্ত করে একটি প্রাক দন্ডাদেশ প্রতিবেদন আদালতের নিকট দাখিল করার অনুরোধ করেন। তদন্তে প্রবেশন অফিসার যদি বুঝতে পারেন যে, অপরাধীর প্রবেশনের বা সমাজ ভিত্তিক সংশোধনের সুযোগ রয়েছে তা হলে তিনি প্রবেশনের সুপারিশ করেন। অন্যথায় অপরাধীকে শান্তি পেতে হয়। বিজ্ঞ আদালত মামলার কাগজপত্র ও সার্বিক অবস্থা পর্যালোচনা করে  স্ব-উদ্যোগেও প্রবেশন মঞ্জুর করতে পারেন।
বয়স্ক ভাতা

বয়স্কভাতা হচ্ছে একটি কর্মসূচি যা দেশের বয়োজ্যেষ্ঠ দুস্থ ও স্বল্প উপার্জনক্ষম অথবা উপার্জনে অক্ষম বয়স্ক জনগোষ্ঠীর সামাজিক নিরাপত্তা বিধানে ও পরিবার ও সমাজে মর্যাদা বৃদ্ধির লক্ষ্যে ১৯৯৭-৯৮ অর্থ বছরে  প্রবর্তন  করা হয়। সমাজকল্যাণ মন্ত্রণালয়ের অধীনে সমাজসেবা অধিদফতর এই কর্মসূচি বাস্তবায়ন করে থাকে।
১৯৯৭-৯৮ অর্থবছর হতে প্রাথমিকভাবে দেশের সকল ইউনিয়ন পরিষদের প্রতিটি ওয়ার্ডে ৫ জন পুরুষ ও ৫ জন মহিলাসহ ১০ জন দরিদ্র বয়োজ্যেষ্ঠ ব্যক্তিকে প্রতিমাসে ১০০ টাকা হারে ভাতা প্রদানের আওতায় আনা হয়। পরবর্তীতে দেশের সকল পৌরসভা ও সিটিকর্পোরেশন এ কর্মসূচির আওতাভুক্ত করা হয়। ২০০৯-১০ অর্থ বছরে বয়স্কভাতাভোগীর সংখ্যা ২০ লক্ষ জন থেকে বৃদ্ধি করে ২২ লক্ষ ৫০ হাজার জনে এবং জনপ্রতি মাসিক ভাতার হার ২৫০ টাকা থেকে বৃদ্ধি করে ৩০০ টাকায় উন্নীত করা হয়। ২০১০-১১ অর্থ বছরে বয়স্কভাতাভোগীর সংখ্যা ২ লক্ষ ২৫ হাজার জন বৃদ্ধি করে ২৪ লক্ষ ৭৫ হাজার জনে উন্নীত করা হয়।  ২০১৬-১৭ অর্থ বছরে ৩১ লক্ষ ৫০ হাজার বয়স্ক ব্যক্তিকে জনপ্রতি মাসিক ৫০০ টাকা হারে ভাতা প্রদান করা হয়।
(১) বয়স্ক জনগোষ্ঠীর আর্থ-সামাজিক উন্নয়ন ও সামাজিক নিরাপত্তা বিধান ।
(২) পরিবার ও সমাজে তাদের মর্যাদা বৃদ্ধি ।
(৩) আর্থিক অনুদানের মাধ্যমে তাদের মনোবল জোরদারকরণ ।
(৪) চিকিৎসা ও পুষ্টি সরবরাহ বৃদ্ধিতে সহায়তা করা।
বয়স্ক ভাতা কর্মসূচিটি বয়স্ক ভাতা কর্মসূচি বাস্তবায়ন নীতিমালা এর আলোকে বাস্তবায়ন করা হয়ে থাকে । বয়স্ক ভাতা পাওয়ার যোগ্যতাগূলো হচ্ছেঃ
(১) সরকারি কর্মচারী পেনশনভোগী হলে ।
(২) দুঃস্থ মহিলা হিসেবে ভিজিডি কার্ডধারী হলে ।
(৩) অন্য কোনোভাবে নিয়মিত সরকারী অনুদান/ভাতা প্রাপ্ত হলে ।
(৪) কোনো বেসরকারি সংস্থা/সমাজকল্যাণমূলক প্রতিষ্ঠান হতে নিয়মিতভাবে আর্থিক অনুদান/ভাতা প্রাপ্ত হলে।
মেহুলি ঘোষ

মেহুলী ঘোষ ১৭ বছর বয়সী, ভারতীয় জুনিয়র শ্যুটিং ক্রীড়াবিদ, তিনি বিশ্ব জুড়ে বিভিন্ন আন্তর্জাতিক জুনিয়র শ্যুটিং চ্যাম্পিয়নশিপে ভারতের প্রতিনিধিত্ব করেন। ১২৩ প্রতিযোগীদের মধ্যে, তিনি চেক প্রজাতন্ত্রে অনুষ্ঠিত জুনিয়র শুটিং প্রতিযোগিতার চূড়ান্ত পর্যায়ে পৌঁছানো একমাত্র ভারতীয় ক্রীড়াবিদ ছিলেন এবং সপ্তম স্থানে খেলা শেষ করেন। ২০১৮ সালে, অস্ট্রেলিয়ার গোল্ড কোস্টে অনুষ্ঠিত ২১ তম কমনওয়েলথ গেমসে মহিলাদের ১০ মিটার এয়ার রাইফেল প্রতিযোগিতার ফাইনাল শটে পারফেক্ট ১০.৯ স্কোর করেও মার্টিনা ভেলোসোর সাথে একটি শুটিং-অফের পর রৌপ্য পদক জিতেছিলেন। বর্তমানে মহিলাদের ১০ মিটার এয়ার রাইফেলে তিনি বিশ্বের ৬নম্বর এবং এশিয়ার তিন নম্বর স্থানে আছেন।
সাধারণ মধ্যবিত্ত ঘরে জন্ম মেহুলীর। বাবার নাম নিমাই ঘোষ ও মা মিতালী ঘোষ। মেহুলীর বাবা-মা তাকে এই খরচসাপেক্ষ খেলার বিষয়ে সব রকম সাহায্য করেন। সাধারন মধ্যবিত্ত পরিবার হলেও মেয়ের চাহিদা মেটানোর চেষ্টা করেন সাধ্যমতো। তার বর্তমানে ব্যবহৃত এ্যানাটমিক ওয়ালথার এক্সপার্ট LG ৪০০ ও . ২২ এ্যানসুস রাইফেল দুটির দাম যথাক্রমে দুই ও পাঁচ লক্ষ টাকা।
মেহুলী প্রথমে শ্রীরামপুর রাইফেল ক্লাবে যোগদান করেন কিন্তু ঘটনাক্রমে ২০১৪ সালে সেখানে তিনি অনুশীলনকালে একজনকে আঘাত করেন এবং ক্লাব কর্তৃক বহিষ্কৃত হন। পরবর্তী কালে মেহুলিকে প্রাক্তন ভারতীয় অলিম্পিক ফাইনালিস্ট এবং অর্জুন পুরস্কারপ্রাপ্ত, জয়দীপ কর্মকার দ্বারা প্রশিক্ষিত করা হয়। জয়দীপ কর্মকার শুটিং একাডেমিতে তিনি তার প্রশিক্ষণ গ্রহণ করেন। ২০১৬ সালের ডিসেম্বরে পুনাতে জাতীয় শ্যুটিং চ্যাম্পিয়নশিপে তিনি নির্বাচিত হন। তিনি জাতীয় চ্যাম্পিয়নশিপে দুটি স্বর্ণ ও সাতটি রৌপ্য পদক পেয়েছেন। মেহুলি ২০১৭ সালের জাতীয় চ্যাম্পিয়নশিপের ৮ টি স্বর্ণ ও ৩টি ব্রোঞ্জ মেডেলসহ ১১টি পদক জিতেছেন এবং সেরা শুটার হিসেবে নির্বাচিত হয়েছেন।
মেহুলি ২০১৭ সালে চেক প্রজাতন্ত্রের অনুষ্ঠিত প্রস্তুতিমূলক জুনিয়র শ্যুটিং চ্যাম্পিয়নশিপে অংশগ্রহণ করে সপ্তম স্থানে পৌঁছান। জার্মানিতে অনুষ্ঠিত জুনিয়র ওয়ার্ল্ড শ্যুটিং চ্যাম্পিয়নশিপে তিনি ১৭ তম অবস্থানে শেষ করেন। মেহুলি ২০১৭ সালের ডিসেম্বরে ওয়াকো সিটি, জাপান এ ৪২১.১ স্কোরে এশিয়ান চ্যাম্পিয়ন হয়েছিলেন এবং ইউথ অলিম্পিকস ২০১৮ কোটা স্থানও জিতে নেন। ২০১৮ সালের মার্চ মাসে মেক্সিকোতে আইএসএসএফ বিশ্বকাপে শ্যুটিং এ তিনি "সর্বকনিষ্ঠতম ভারতীয় খেলোয়াড়" ছিলেন যিনি ২ টি মেডেল জয় করেন। এর মাঝে তিনি একটি জুনিয়র বিশ্ব রেকর্ড করেন। মেহুলি ২০১৮ কমনওয়েলথ গেমসের জন্য যোগ্যতা অর্জন করেছেন। ২০১৮ সালে, অস্ট্রেলিয়ার গোল্ড কোস্টে অনুষ্ঠিত XXI কমনওয়েলথ গেমসে তিনি মার্টিনো ভ্যালোসো এর সাথে শ্যুটিং বন্ধ করার পর মহিলা ১০ মিটার এয়ার রাইফলে রৌপ্য পদক জিতেছিলেন।
ভ্লাদিমির গ্রানেত

ভ্লাদিমির ভাসিলয়েভিচ গ্রানেত (; জন্ম: ২২ মে ১৯৮৭) হলেন রাশিয়ার একজন পেশাদার ফুটবলার, যিনি রুশ ক্লাব রুবিন কাজান এবং রাশিয়া জাতীয় ফুটবল দলের হয়ে ফুল-ব্যাক হিসেবে খেলেন।
২০১৪ সালের ১১ মে তারিখে, রাশিয়ান প্রিমিয়ার লিগে জেনিত সেন্ট পিটার্সবার্গের বিরুদ্ধে এক খেলায় এক জেনিত ভক্তের দ্বারা অভিগ্রস্ত হয়েছেন, যিনি মাঠের মধ্যে এসে পড়েছিলেন। এর ফলস্বরুপ তার চোয়াল ভেঙ্গে যায় এবং তাকে হাসপাতালে ভর্তি করতে হয়েছিল।
২০১৫ সালে মার্চ মাসে, ডাইনামো মস্কো হতে প্রতিপক্ষ ক্লাব স্পার্তাক মস্কোতে স্থানান্তরিত হন।
২০১৭ সালের ১০ই জুন তারিখে, রস্তভে এক মৌসুম কাটানোর পর তিনি রুবিন কাজানের সাথে চুক্তিবদ্ধ হন।
২০১২ সালের ১১ মে তারিখে, উয়েফা ইউরো ২০১২-এর জন্য ঘোষিত রাশিয়ার প্রাথমিক দলে স্থান পান। এটির মাধ্যমেই তিনি জাতীয় দলে প্রথমবারের মতো ডাক পান। ২০১২ সালের ২৫শে মে তারিখে, উয়েফা ইউরো ২০১২-এর চূড়ান্ত দলে স্থান পান।
২০১৩ সালের ৬ সেপ্টেম্বরে, গ্রানেত ২০১৪ সালের ফিফা বিশ্বকাপের বাছাইপর্বে লুক্সেমবুর্গ জাতীয় ফুটবল দলের বিরুদ্ধে অভিষেক করেন।
২০১৪ সালে ২রা জুন তারিখে, ২০১৪ ফিফা বিশ্বকাপের জন্য রাশিয়া দলে স্থান পান।
উইলি কাবাইয়েরো

উইলফ্রেদো দানিয়েল "উইলি" কাবাইয়েরো লাসকানো () (জন্ম: ২৮শে সেপ্টেম্বর ১৯৮১) হলেন আর্জেন্টিনার একজন পেশাদার ফুটবলার, যিনি প্রিমিয়ার লিগের ক্লাব চেলসি এবং আর্জেন্টিনা জাতীয় দলের হয়ে একজন গোলরক্ষক হিসেবে খেলেন।
তিনি তার ক্যারিয়ারের বেশির ভাগ সময় স্প্যানীয় ক্লাব এলচে এবং মালাগাকে প্রতিনিধিত্ব করার মাধ্যমে কাটিয়েছেন এবং লা লিগায় অংশগ্রহণ করেছেন। ২০১৪ সালের গ্রীষ্মে তিনি ম্যানচেস্টার সিটির সাথে স্বাক্ষর করেন, সেখানে তিনি ২০১৬ লিগ কাপ জয়লাভ করেন।
২০১৮ সালে, তিনি আর্জেন্টিনা জাতীয় দলের সিনিয়র পর্যায়ে অভিষেক করেন। এছাড়াও তিনি ২০০৪ গ্রীষ্মকালীন অলিম্পিকে স্বর্ণজয়ী এবং ২০০৫ ফিফা কনফেডারেশন্স কাপে রানার-আপ হওয়া আর্জেন্টিনা দলে ছিলেন, কিন্তু কোনো ম্যাচ খেলেননি।
ক্যাবালেরো আর্জেন্টিনার হয়ে অনূর্ধ্ব ২০ পর্যায়ে খেলেছেন, যেখানে তিনি ২০০১ ফিফা বিশ্ব যুব চ্যাম্পিয়নশিপের শেষ দুই ম্যাচ খেলে দলকে জয়ী হতে সাহায্য করেছিলেন। ২০০৪ সালে, জার্মান লাক্সের বদলি খেলোয়াড় হিসেবে ২০০৪ গ্রীষ্মকালীন অলিম্পিকে স্বর্ণজয়ী আর্জেন্টিনা দলে ছিলেন।
ক্যাবালেরো ২০০৫ ফিফা কনফেডারেশন্স কাপে আর্জেন্টিনা দলে থাকা সত্ত্বেও তাকে কোনো ম্যাচে নেওয়া হয়নি। ২০১৪ সালের নভেম্বর মাসে, তৎকালীন আর্জেন্টিনা ম্যানেজার জেরার্ডো মার্টিনো ক্রোয়েশিয়া এবং পর্তুগালের বিরুদ্ধে অনুষ্ঠিত দুই প্রীতি ম্যাচের জন্য দলে ডাক পান। এর প্রায় ৪ বছর পর ২০১৮ সালের ২৩শে মার্চে, ৩৬ বছর বয়সে, তিনি আর্জেন্টিনার হয়ে অভিষেক করেন, ম্যানচেস্টারে অনুষ্ঠিত সে ম্যাচে তার দল ইতালি ২–০ গোলে হারিয়েছিল।
বোকা জুনিয়র্স
ম্যানচেস্টার সিটি
আর্জেন্টিনা যুব
অপূর্বী চান্ডেলা

অপূর্বী সিং চান্ডেলা  (জন্ম: ৪ জানুয়ারি, ১৯৯৩) একজন ভারতীয় শুটার, যিনি ১০ মিটার এয়ার রাইফেল ইভেন্টে  প্রতিদ্বন্দ্বিতা করেন। তিনি গ্লাসগোতে ২০১৪ কমনওয়েলথ গেমসে স্বর্ণ পদক জিতেছেন ।
তিনি   মেয়ো কলেজ, গার্লস স্কুল, আজমের ও মহারানি গায়ত্রী দেবী গার্লস স্কুল, জয়পুর থেকে পড়াশোনা করেছেন। তিনি  জিসাস এন্ড মেরি কলেজ, দিল্লি বিশ্ববিদ্যালয় থেকে সমাজবিজ্ঞান অনার্স পড়েন।
অপূর্বী জন্মগ্রহণ করেন, জয়পুরের একটি চান্ডেলা রাজপুত পরিবারে। তার পিতার নাম কুলদীপ সিং চান্ডেলা, একটি হোটেল ব্যবসায়ী এবং মা বিন্দু রাঠোর।
২০১২ সালে অপূর্বী নতুন দিল্লিতে জাতীয় শুটিং চ্যাম্পিয়নশিপে, ১০ মিটার এয়ার রাইফেল ইভেন্টে  স্বর্ণ পদক জিতেছেন, যেটি তার সিনিয়র সার্কিটে প্রথম বছর ছিল। ২০১৪ সালে তিনি হেগ এ ইন্টারশ্যুট  চ্যাম্পিয়নশিপে চারটি পদক জেতেন যাতে দুটি ব্যক্তিগত এবং দুটি দলগত পদক ছিল। সেই বছরে, তিনি গ্লাসগোতে স্বর্ণ পদক জিতেছেন  কমনওয়েলথ গেমস এ, ফাইনাল স্কোর ২০৬.৭ পয়েন্ট যেটি একটি নতুন রেকর্ড।. ২০১৮ তে গোল্ড কোস্ট, অস্ট্রেলিয়া তে আয়োজিত ২০১৮ কমনওয়েলথ গেমস এ ১০ মিটার এয়ার রাইফেল বিভাগে ব্রোঞ্জ পদক লাভ করেন।.
চান্ডেলা ২০১৬ রিও অলিম্পিকে নারীদের ১০ মিটার এয়ার রাইফেল ইভেন্টে যোগ্যতা অর্জন করেন, যেখানে তিনি যোগ্যতা নির্ধারনে ৫১ প্রতিযোগীর মধ্যে  ৩৪তম অবস্থানে সমাপ্ত করেন।
২০১৮ সালে, জাকার্তা পেলবঙ্গে, অনুষ্ঠিত এশিয়ান গেমসে, ১০ মিটার এয়ার রাইফেল মিশ্র দল ইভেন্টে, তার এবং রবি কুমার এর জুটি ব্রোঞ্জ পদক লাভ করে।
চালিভাঙ্গা ইউনিয়ন

চালিভাঙ্গা বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
চালিভাঙ্গা ইউনিয়নের জনসংখ্যা ১১,০৫৮ জন।
চন্দনপুর ইউনিয়ন থেকে আলাদা করে ৭টি গ্রাম নিয়ে চালিভাঙ্গা ইউনিয়ন প্রতিষ্ঠিত হয়।
মেঘনা উপজেলার সর্ব-পশ্চিমে চালিভাঙ্গা ইউনিয়নের অবস্থান। এ ইউনিয়নের পূর্বে মেঘনা নদী, বড়কান্দা ইউনিয়ন ও চন্দনপুর ইউনিয়ন; উত্তর-পূর্বে মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন; উত্তরে মেঘনা নদী ও নারায়ণগঞ্জ জেলার আড়াইহাজার উপজেলার খাগকান্দা ইউনিয়ন ও সোনারগাঁও উপজেলার বারদী ইউনিয়ন; পশ্চিমে মেঘনা নদী ও নারায়ণগঞ্জ জেলার সোনারগাঁও উপজেলার বৈদ্যেরবাজার ইউনিয়ন ও পিরোজপুর ইউনিয়ন এবং দক্ষিণে মেঘনা নদী ও মুন্সীগঞ্জ জেলার গজারিয়া উপজেলার বালুয়াকান্দি ইউনিয়ন অবস্থিত।
চালিভাঙ্গা ইউনিয়ন মেঘনা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ। এ ইউনিয়নের গ্রামগুলো হল:
টম ডিউডনি

ডেভিড টমাস ডিউডনি (; জন্ম: ২৩ অক্টোবর, ১৯৩৩) জ্যামাইকার কিংস্টনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন টম ডিউডনি।
১৯৫৪-৫৫ মৌসুমে মাত্র দুইটি প্রথম-শ্রেণীর খেলায় অংশ নেন। এ সময়ে তিনটি উইকেট দখল করেন তিনি। এরপর ঐ মৌসুমের শেষদিকে অস্ট্রেলিয়ার বিপক্ষে খেলার জন্য মনোনীত হন। চতুর্থ ও পঞ্চম টেস্টে বোলিং উদ্বোধনে নামেন। তন্মধ্যে চতুর্থ টেস্টের প্রথম ইনিংসে ৪/১২৫ বোলিং পরিসংখ্যান দাঁড় করান। ফলশ্রুতিতে ১৯৫৫-৫৬ মৌসুমে নিউজিল্যান্ড সফরের জন্য মনোনীত হন টম ডিউডনি। ঐ সিরিজে তিন টেস্টে অংশ নিয়ে ৮ উইকেট দখল করেন তিনি। এরফলে নিজের নামের পার্শ্বে নতুন বলের অধিকারী উদীয়মান বোলারের তকমা লাগান। অকল্যান্ডের চতুর্থ টেস্টের প্রথম ইনিংসে ১৯.৫ ওভার বোলিং করে ৫/২১ লাভ করেন।
প্রথম-শ্রেণীর ক্রিকেটে নিজস্ব সেরা বোলিং পরিসংখ্যান গড়েন ৭/৫৫। ১৯৫৬-৫৭ মৌসুমে নরফোকের ডিউক একাদশের বিপক্ষে এ কৃতিত্ব অর্জন করেন তিনি। দলটির অধিকাংশ সদস্যই তখন ইংল্যান্ডের টেস্ট দলে খেলতেন। এরফলে ১৯৫৭ সালে ইংল্যান্ড সফরের জন্য তাকে দলে অন্তর্ভুক্ত করা হয়েছিল। সফরের প্রথম-শ্রেণীর খেলাগুলোয় যথেষ্ট সফলতা পান তিনি। ২৭.০৫ গড়ে ৩৬ উইকেট পান। তন্মধ্যে গ্লুচেস্টারশায়ারের বিপক্ষে ৫/৬৯ লাভ করেছিলেন তিনি। হ্যাম্পশায়ারের বিপক্ষে করেন ৫/৩৮। এ বোলিং পরিসংখানের শেষদিকে হ্যাট্রিকও করেছিলেন তিনি। তাস্বত্ত্বেও, টেস্টগুলোয় রয় গিলক্রিস্ট ও ফ্রাঙ্ক ওরেলকে উদ্বোধনী বোলার হিসেবে অগ্রাধিকার দেয়া হয়েছিল। তন্মধ্যে, গুরুতর অসুস্থ ও এক উইকেট নেয়া গিলক্রিস্টের স্থলাভিষিক্ত হয়ে পঞ্চম টেস্টে খেলায় অংশগ্রহণের সুযোগ হয় তার।
১৯৫৭-৫৮ মৌসুমে সফরকারী পাকিস্তানের বিপক্ষে তিন টেস্ট খেলেন। ৪৬.৭১ গড়ে ৭ উইকেট পান টম ডিউডনি। ঐ টেস্টগুলো তার খেলোয়াড়ী জীবনের শেষ টেস্ট ও গত তিন বছরে প্রথম-শ্রেণীর ক্রিকেটে সর্বশেষ খেলায় অংশগ্রহণ।
১৯৬০-৬১ মৌসুমে অস্ট্রেলিয়া সফরে যান ও ছয়টি প্রথম-শ্রেণীর খেলায় অংশ নিয়ে ৫ উইকেট দখল করেন তিনি। ১৯৬১ সালে হ্যাস্টিংসে একটি উৎসবমূখর খেলায় অংশ নেয়ার পর প্রথম-শ্রেণীর ক্রিকেটকে চিরতরে বিদায় জানান টম ডিউডনি।
সেপ্টেম্বর, ১৯৫৯ সালে ইংল্যান্ডে অবস্থানকালে গ্যারি সোবার্স চালকের অবস্থানে ছিলেন ও ঐ গাড়ীতে তিনিসহ নিহত দলীয় সঙ্গী কোলি স্মিথ ছিলেন। গাড়ীটি ট্রাকের সাথে ধাক্কা খায়। ঐ মৌসুমে তারা সকলেই ইংরেজ লীগ ক্রিকেটে অংশগ্রহণ করছিলেন। আঘাতের কারণে ডিউডনি ও সোবার্সকে আরোগ্যলাভের জন্য কিছুকাল হাসপাতালে অবস্থান করতে হয়েছিল।